b'\n_START_ARTICLE_\nDimitrij Bregant\n_START_SECTION_\n\xc5\xbdivljenje in delo\n_START_PARAGRAPH_\nRodil se je v Celju v dru\xc5\xbeini kirurga Marija in u\xc4\x8diteljice Zore Bregant. Osnovno \xc5\xa1olo in gimnazijo je kon\xc4\x8dal v Gorici. \xc5\xa0tudij medicine je leta 1960 kon\xc4\x8dal v Torinu. Specializacijo iz anesteziologije je kon\xc4\x8dal v Rimu in jo ponovil v Chicagu, kjer je v letih 1963\xe2\x88\x921969 tudi slu\xc5\xbeboval. Leta 1969 je pri\xc5\xa1el v London. V Zdru\xc5\xbeenem kraljestvu Velike Britanije in Severne Irske je bil odgovoren za Marijino Delo v Angliji in na Severnem Irskem. Bil je tudi eden od moderatorjev med katoli\xc5\xa1ko in anglikansko Cerkvijo. Leta 1974 je Trentu (Italija) kon\xc4\x8dal bogoslovje in bil tam posve\xc4\x8den v ma\xc5\xa1nika.  _NEWLINE_Bregant je bil v \xc5\xa1tudijskih letih aktiven v \xc5\xbeivljenju Slovencev na Gori\xc5\xa1kem. V letu 1952/1953 je v Gorici uredil in izdal Akademski zbornik, v katerem je objavil \xc4\x8dlanek, kjer Kristusovo trpljenje primerja z narodnim. Naslednji Akademski zbornik je uredil in izdal v Zdru\xc5\xbeenih dr\xc5\xbeavah Amerike. Je tudi skoraj redni obiskovalec \xc5\xa1tudijskih dnevov v Dragi.'